钦定古今图书集成/理学汇编/经籍典/第122卷 > 朱子全书一 > 《皋陶谟》
## 钦定古今图书集成/理学汇编/经籍典/第122卷 > 朱子全书一 > 《皋陶谟》

问：“‘允迪厥德，谟明弼谐’，疑是‘称皋陶’，未知是否？”曰：“‘‘若
以为称皋陶’，则下句‘禹曰俞’者，为何所俞耶？恐此八
字是皋陶之言，禹善之而问其详，故皋陶复说下句
解此八字之义。或云：此八字是言皋陶之德”，“谐’字下
别有‘皋陶之言’，今脱去，未知是否？姑存之可也。”

此条答潘子善

问“亦行有九德，亦言其人有德。”曰：“此亦难晓。若且据
文势解之，当云：‘亦言其人有德。乃言曰：‘载采采’。言其
人之有德，当以事实言之。古注谓‘必言其所行某事
某事以为验’，是也’。”

或问：“圣贤教人，如‘克己复礼’等语，多只是教人克去
私欲。不见有教人变化气质处，如何？”曰：“‘宽而栗，柔而
立，刚而无虐’，这便是教人变化气质处。”又曰：“有人生
下来便自少物欲者，看来私欲是气质中一事。”

以上语类二条

问：“‘夙夜浚明有家，止亮采有邦’，古注以为可以为卿
大夫及诸侯。林氏以为卿大夫诸侯用此三德六德
之人，未知孰是？”曰：“林说恐得之，犹《孝经》说争臣之类，
盖曰‘如是足矣，非必以是为限也’。”

此条答潘子善

“因其生而第之以其所当处者，谓之叙；因其叙而与
之以其所当得者，谓之秩。”天叙便是自然底次序，君
便教他居君之位，臣便教他居臣之位，父便教他居
父之位，子便教他居子之位。秩便是那天叙里面物
事。如天子祭天地，诸侯祭山川，大夫祭五祀，士庶人
祭其先，天子八，诸侯六，大夫四，皆是有这个叙，便是
他这个，“自然之秩。”

“《天工》人其代之！”“天秩、天叙、天命、天讨”，既曰“天”，便自有
许多般在其中。天人一理，只有一个分不同。

“《同寅》协恭”，是“上下一于敬。”

要“五礼有庸”、“五典五惇”，须是同寅、协恭、和衷。要“五服
五章、五刑五用”，须是政事。“懋哉！懋哉！”

以上语类四条

问：“‘天聪明自我民聪明，天明畏自我民明威’，不知‘明
畏是两字，还是一字？林氏以为聪明言视听，明畏言
好恶，未知如何’？”曰：“林氏似是。明畏言天之所明、所畏、
所明，如‘明明扬侧陋之明’。”〈上明字〉所畏如“董之用威”，威
用六极之意。

此条答潘子善